রোগী দেখা শেষে বাসায় যাওয়ার সময় মারা গেলেন ডা. ইউনুছ
গাজীপুর ডায়াবেটিস সমিতির প্রতিষ্ঠাতা সভাপতি ডা. মো. ইউনুছ আলী (৭৩) মারা গেছেন। রোববার দুপুরে তিনি গাজীপুর শহরের নিজের চেম্বারের দোতলা থেকে নামতে গিয়ে হৃদযন্ত্রের ক্রিয়া বন্ধ হয়ে মারা গেছেন। মৃত্যুকালে তিনি স্ত্রী, এক ছেলে, দুই মেয়ে এবং দুই ভাই, পাঁচ বোনসহ অসংখ্য গুণগ্রাহী রেখে গেছেন।







নিহতের ছোটভাই অধ্যাপক ফজলে এলাহী (ওয়াজ উদ্দিন) জানান, ডা. মো. ইউনুছ আলী দীর্ঘদিন ডায়াবেটিস ও হৃদরোগে ভুগছিলেন। রোববার দুপুরে অন্যান্য দিনের মতোই গাজীপুর কেন্দ্রীয় মসজিদ রোডে তার নিজ চেম্বারে রোগী দেখেন। পরে দুপুরে রোগী দেখা শেষে বাসার উদ্দেশ্যে চেম্বারের দোতলা থেকে নামতে গিয়ে স্ট্রোক করে সিঁড়িতে পড়ে যান এবং সেখানেই মারা যান।




ডা. মো. ইউনুছ আলী গাজীপুর ডায়াবেটিস সমিতির প্রতিষ্ঠাতা সভাপতি, রোটারি ইন্টারন্যাশনাল, গাজীপুর ইউনিটের সাবেক প্রেসিডেন্ট, গাজীপুর প্রবীণ কল্যাণ সমিতির সভাপতি, গাজীপুর ক্যান্সার সোসাইটি, গাজীপুর অ্যাজমা অ্যাসোসিয়েশন, সোবহান মেমোরিয়াল হসপিটালের প্রতিষ্ঠাতা, গাজীপুর হার্ট ফাউন্ডেশন, ন্যাশনাল হার্ট ফাউন্ডেশনের সাবেক মেডিকেল অফিসার, বাংলাদেশ পরিবেশ আন্দোলনের সাবেক সভাপতিসহ বিভিন্ন সামাজিক ও মানবকল্যাণ সংগঠনের সঙ্গে জড়িত ছিলেন।
গাজীপুর শহরের ভাওয়াল রাজবাড়ি মাঠে ও যোগীতলা এলাকায় জানাজা শেষে পারিবারিক কবরস্থানে তার লাশ দাফন করা হবে।

গাজীপুর ডায়াবেটিস সমিতির প্রতিষ্ঠাতা সভাপতি ডা. মো. ইউনুছ আলী (৭৩) মারা গেছেন। রোববার দুপুরে তিনি গাজীপুর শহরের নিজের চেম্বারের দোতলা থেকে নামতে গিয়ে হৃদযন্ত্রের ক্রিয়া বন্ধ হয়ে মারা গেছেন। মৃত্যুকালে তিনি স্ত্রী, এক ছেলে, দুই মেয়ে এবং দুই ভাই, পাঁচ বোনসহ অসংখ্য গুণগ্রাহী রেখে গেছেন।